اردوغان: لازیم اولسا اعتبارلی بؤلگه ساحه‌میزی گئنیشلده‌جگیک
جمهور باشقانی رجب طیب اردوغان، سوریه‌ده امن بؤلگه خاریجین‌دن گله‌جک سالدیری‌لارا ان آغیر شکیلده قارشی‌لیق وئره‌جک‌لرینی و لازیم گلرسه امن بؤلگه مکانینی گئنیشلن‌دیره‌جک‌لرینی دئییب.
پرزیدنت و عدالت و قالخینما پارتیسی‌نین باشقانی رجب طیب اردوغان، پارتیسینین تورکیه بؤیوک میللت مجلیسی‌نین قروپ توپلانتی‌سیندا بیلدیریب.
اردوغان چیخیشیندا،
تورکیه‌نی، سوریه، عراق، لیبی کیمی ائده بیلن‌لره جوابیمیزی اینلرینه گیره‌رک، گووئندیک‌لری داغ‌لاری باش‌لارینا داغیدا‌راق وئردیک". دئدی.
تورکیه‌نین یئنی بیر ایستیقلال ساواش وئرمکده اولدوغونو و غلبه‌یه دوغرو آددیم آددیم یوروودغونو بیل‌دیرن اردوغان،
باریش بولاغی عملیاتی باشلادیغین‌دان بری خاریج‌دن خصوصاً ده آوروپادا ترور تشکیلاتی نماینده‌لری طرفین‌دن اؤلکه‌میز علیهینه 700ه یاخین اعتراض کئچیریلیب". دئدی.
اردوغان،
"چوخو بیزیمله ناتو-دا برابرلر، بو‌لارین چوخو حاضیردا موذاکره‌جی-سی اولدوغوموز آوروپا بیرلیگینده بیزیم مخاطبیمیز. بوتون بو‌لارا باخمایا‌راق بو اعتراض‌لار بو‌لارین اؤلکه‌لرینده اوسته‌لیک ده بو‌لارین پولیس‌لری‌نین نظارتینده کئچیریلیر. تورکیه لئهینه ان کیچیک بیر سؤزه و داورانیشا یول وئرمه‌ین‌لر، اؤز اؤلکه‌لرینده ترور تشکیلاتی اولا‌راق قبول ائتدیگی پ.ک.ک-نین سمبول‌لاری‌نین کوچه‌لرینده دؤور ائتدیریلمه‌سی اوچون هر جور راحت‌لیغی گؤستریر". شکلینده دانیشدی.
پرزیدنت اردوغان، " باریش پیناری عملیاتی بؤلگه‌سینده 4 مین 219 کیلومتر مربعلیک ساحه ایچین‌دکی 558 یاشاییش منطقه‌سینی، 900ون اوزرینده ترورچونو اؤلدوره‌رک تمیزلمیش وضعیتدییک". دئدی.
آوروپا باشدا اولماقلا ترور تشکیلات‌لارینی دستکله‌ین اؤلکه‌لره سسلنن اردوغان،
یانلیش ائدیرسینیز. بو گون اؤز اللرینیزله بسلدیگینیز ترور ایلانی ائنینده سونوندا قاییدیب سیزی ده دیشله‌یه‌جک، بونو بئله بیلین". ایفاده‌لرینی ایستیفاده ائتدی.
غرب اولکه‌لرینین اؤز وطنداشی اولان ترورچولاری تسلیم آلماماق اوچون دویدوغونو وورغولایان اردوغان،
"داعشه سیزین ترورچولار وار. گئدین آلین دئییریک قاچیرسینیز، آلمیرسینیز. بو ترورچولاری سیز دوزددینیز نیه آلمیرسینیز؟ آلمازلار. نیه؟ چونکی بو بیر آز دا کاراکتر مسئله‌سی". قیمتلندیرمه‌سینده اولوب.
پرزیدنت اردوغان،
بولار (غرب اؤلکه‌لری) علیل و مضلومون یانیندا دئییل‌لر، هئچ واخت بئله بیر آددیم آتماغا نیّت‌لری ده یوخ‌دور. بو‌لار ساده‌جه اؤلدورمگی بیلیرلر، ساده‌جه سیلاح ساتماغی بیلیرلر. نفت دئدیگین زامان درحال دالیرلار، نفته یئریرلر، بوندا هئچ گئری قالمیرلار. چونکی بو‌لار اوچون نفتین بیر دامجی‌سی مین‌لرله اینسانین قانینا بدل، بئله بیر تیکی‌لی‌نین ایچینده‌دیرلر". ایفاده‌سینی ایستیفاده ائتدی.
اردوغان، سوریه‌ده امن بؤلگه خاریجین‌دن گله‌جک سالدیری‌لارا ان آغیر شکیلده جواب وئریله‌جگینی و لازیم گلرسه امن بؤلگه اراضی‌سی‌نین گئنیشلندیریله‌جگینی ده سؤیله‌دی.
